اضطهاد الاقباط

اضطهاد الاقباط ، هى عمليات تعسفيه اخدت اشكال قمعيه كتيره عبر تاريخ الاقباط فى مصر و حصلت بشكل منظم عن طريق الدوله الحاكمه بفرض قوانين و ضرايب و عقوبات مجحفه او عن طريق اشخاص و جماعات بيعانوا من التعصب الدينى. الأقباط فى الاصل هما المصريين لكن كلمة قبطى بقت بتدى معنى مسيحى مصرى بعد فتره من الغزو العربى لمصر سنة 641 و اعتناق مصريين للاسلام فبقت كلمة قبطى بتتقال عن المصرى المسيحى لتمييزه عن المصرى المسلم. قبل دخول الاسلام مصر عانى المسيحيين المصريين من اضطهاد اللى اضطهدوا المسيحيين فى امبراطوريتهم بشكل سنة ، و بعد تحول البيزنطيين للمسيحيه استمر اضطهاد المسيحيين المصريين اللى على المذهب اليعقوبى بسبب اختلافات لاهوتيه مع البيزنطيين الملكيين. بعد ما غزا العرب مصر و طلعوا البيزنطيين منها بالكامل سنة 645 ابتدا عصر جديد من التعسف و الاضطهاد. الإضطهاد ما بداش طوالى بعد احتلال العرب لمصر لإن بطبيعة الحال كل المصريين فى الوقت ده كانو مصريين و اهتمام العرب كان كله منصب على نهب غلة مصر و فلوس المصريين فوصلوا النيل للبحر الاحمر عن طريق قناه قديمه جددوها كان قناة تروجان لنقل الغله للجزيره العربيه عن طريق البحر ، و عملوا ضرايب راس على كل المصريين عشان يملوا بيها خزنتهم ، لكن بعد كده بعد ما المصريين بقوا مسيحيين و مسلمين ابتدت الضغوط تتحط على المسيحيين اللى انفردوا بتسمية اقباط كجماعه ، و فضل الاضطهاد يكتر شويه شويه لغاية ما زاد حجمه بشكل مريع تحت الحكم الاموى اللى فرض ضرايب راس ( جزيه ) مجحفه على الاقباط و لما ثاروا على الاوضاع رد الامويين و من بعدهم العباسيين بعمليات قمع و تنكيل.

الاقباط بيشكلو حوالى 15-20 ٪ من سكان مصر—يعنى اكبر اقلية دينية فى البلد.

فى حين إن الأقباط قاسو من حالات الاضطهاد طول تاريخهم ،لاحظت جماعات حقوق الانسان "التعصب الديني المتزايد" و العنف الطائفي ضد الأقباط المسيحيين فى ال سنين الاخيرة ، وعدم قيام الحكومة المصرية بالتحقيق بشكل فعال و الاسلوب الواجب او محاكمة المسؤولين عن الاضطهاد .

العصر القديم 
دقلديانوس Diocletianus كان امبراطور رومانى حكم فى الفترة من 20 نوفمبر 284 لحد 1 مايو 305 كان بيعذب المسيحيين فوقع اضطهاد شديد على الاقباط فى مصر فاتخذوا من سنة 284 م تاريخ توليةالحكم بداية التقويم قبطى واتسمى حكمه ( عصر الشهدا )

بحلول نهاية القرن الرابع معظم المصريين كانو مسيحيين إما بالفعل أو بالإسم .

من سنة 1970 

الربع الاخير من القرن العشرين و العقد الاول من القرن الواحد و عشرين حصل لأول مرة تدهور فى العلاقات بين المسلمين والاقلية القبطية فى مصر. و ده بيتشاف كل يوم فى حاجات مش بس زى إهانة اطفال المسلمين للكهنة الأقباط و لكن فى الأحداث الخطيرة اكبر من ده بكتير زى الهجمات على الكنايس والأديرة و البيوت و القرى والمحلات التجارية القبطية ، و خصوصا فى صعيد مصر فى التمانينات و التسعينيات . و بيعتقد ان من 1992 لحد 1998 قتل الاسلاميين المتطرفين فى مصر 127 واحد و واحده من الأقباط.

بحلول نهايةالتسعينيات ، فى محافظة المنيا اللى تعتبر مركز قبطى قديم اتحرق "خمس كنايس و إتنين من المنظمات الخيرية و 38 شركه بيملكها أقباط " على إيد "عصابات من الشبان المسلمين شايلين قضبان حديد الزجاجات الحارقة و بييصيحو `الله اكبر!` ". و فيه اتهامات للبوليس بإنه ساعد المهاجمين فى بعض الحالات.

فى مايو 2010 ، نشرت جورنال وول ستريت جورنال تقرير عن زيادة "موجات من هجمات الغوغاء" من جانب المتشددين المسلمين ضد الأقباط ،و ده اجبر كتير من المسيحيين يهربو من بيوتهم.

بعد ثورة 25 يناير اللى اطاحت بنظام حكم الرئيس حسنى مبارك ازدهر المتطرفين و المتعصبين و اطلقت السلطات مساجين متطرفين من السجون و حصلت اعتداءات على الاقباط وصلت لدرجة ان السلفيين فى محافظة قنا قطعوا ودن راجل قبطى بحجة وجود علاقه بينه و بين ست و انهم بيطبقوا الشرع و حرقوا بيته اللى كان بيأجره.

مصادر 

الرومان
اضطهاد الأقباط